**«Балалар және жасөспірімдер шығармашылық Үйі» МКҚК негізінде балалардың бос уақытын тиімді өткізуге арналған «Ғажайыптар әлемі» жазғы шығармашылық алаңы**

**ЕРЕЖЕСІ**

**Жалпы ереже**

«Балалар және жасөпірімдер шығармашылық Үйі» МКҚК әкімшілігі, «Болашақ» және басқа да жақын мөлтек аудандарындағы балалардың жазғы демалыс кезінде бос уақытын тиімді өткізу мақсатында, балалардың жазғы каникул кезінде ата- аналардың өтініштері бойынша жазғы шығармашылық алаң ұйымдастырады.

**Мақсаты:**

* жазғы демалыс кезінде балалардың демалысын, бос уақытын тиімді өткізілуін ұйымдастыру;

**Міндеттері:**

* бос уақытты тиімді ұйымдастыру;
* түрлі байқаулар, турнирлер, көрме, плэнерлер өткізу арқылы уақытша балалар ұжымында баланың жеке тұлға ретінде қалыптастыру және шығармашылық қырларын жетілдіру;
* адамгершілікке, патриоттыққа, әсемдікке, үнемдеушілікке, еңбексүйгіштікке тәрбиелеу;
* қатысушылардың дүниетанымын кеңейту арқылы басқа елдердің тарихы мен салт- дәстүрлеріне шолу жасау;
* балаларды әлеуметтік ортада тәрбиелеу;

**Жазғы үйірменің қызметі мен ұйымдастырылуы және қатысушылар**

* Жазғы үйірмеге «Болашақ» және жақын орналасқан мөлтек аудандардағы балалар **ақылы** негізде (4 000 теңге) қабылданады.
* Балалардың өмір қауіпсіздігі қамтамасыз етіледі.
* Жазғы үйірмеге қатысушылар мен қызметкерлердің өмірі мен денсаулығына жағдай туғызады.
* Үйірме кезіндегі жүргізілетін жұмыс сапасына, балалардың жас ерекшеліктеріне, шығармашылық жұмыспен айналысуына, қызығушылықтарына байланысты жұмыс түрлерінің сай болуын қамтамасыз етеді.
* Үйірме кезіндегі білім алушылардың еркіндігі мен құқықтарының сақталуын қамтамасыз етеді.
* 1 күндік сабақ уақыты – 2,5 астрономиялық сағат (сағат 10.00-ден – 12.30-ге дейін), демалыс күндері – сенбі, жексенбі.
* 1 топқа – 10-15 баладан қабылданады.

1. **Білім беру және тәрбиелеу процесіне қатысушылар**

* Жазғы алаң кезінде БЖШҮ – нің қызметкерлері жұмыс жасайды:

қосымша білім беру педагогтері (бейнелеу өнері, сәндік қолданбалы өнері, ағылшын, хореография, вокал, шахмат, логикалық лабиринт, этнодомбыра үйірмелерінің жетекшілері).

**5**. **Қаржыландыру тәртібі**

* Жазғы алаңды қаржыландыру қызметіне БЖШҮ есепшісі толық жауап береді.
* Жазғы алаңды өткізу үшін бөлінген орынның мүліктеріне, заттардың толық сақталуына шаруашылық меңгерушісі мен қосымша білім беру педагогтері жауап береді.